

9

                                                 



ŠAKIŲ RAJONO ŠVIETIMO PAGALBOS TARNYBOS 2024 METŲ VEIKLOS ATASKAITA


1. Bendros žinios apie ugdymo įstaigą.
             Šakių rajono Švietimo pagalbos tarnyba (toliau – Tarnyba) yra biudžetinė Šakių savivaldybės švietimo pagalbos įstaiga, turinti juridinio asmens teises, įsteigta Šakių rajono savivaldybės tarybos sprendimu 2004-02-02. Savo veiklą grindžia Lietuvos Respublikos Konstitucija, Vaiko teisių konvencija, Lietuvos Respublikos švietimo, Lietuvos Respublikos neformaliojo suaugusiųjų švietimo įstatymu, Lietuvos Respublikos Vyriausybės nutarimais, Šakių rajono savivaldybės tarybos sprendimais, mero potvarkiais, administracijos direktoriaus įsakymais, įstaigos nuostatais, įstaigos darbo tvarkos taisyklėmis, pareigybių aprašymais bei kitais teisės aktais. Tarnybos adresas: Šaulių g. 20, Šakiai, LT-71117, tel./faks. 8 345 60 188, el. p. info@sakiuspt.lt, interneto svetainė www.sakiuspt.lt.
	Įstaigos paskirtis – teikti mokiniui, mokytojui ir (ar) mokyklai pedagoginę, psichologinę, informacinę, konsultacinę pagalbą, kvalifikacijos tobulinimo pagalbą, vykdyti neformaliojo suaugusiųjų švietimo koordinavimą.
            Nuo 2021 m. sausio 7 dienos  tarnybos direktorės pareigas eina Diana Jazukevičienė.
2. Įstaigos 2024 metų pagrindinės veiklos kryptys, jų sąryšis su įstaigos strateginiu veiklos planu, metų veiklos programa bei įstaigos vadovų metinėmis veiklos užduotimis. 
2024 metų Tarnybos pagrindinės veiklos kryptys derėjo su Tarnybos 2022–2024 metų strateginio plano veiklos prioritetais, tikslais ir Tarnybos vadovo metinėmis veiklos užduotimis:
· Plėsti švietimo pagalbos specialistų prieinamumą, tarpinstitucinį bendradarbiavimą bei užtikrinti teikiamų paslaugų kokybę. (Strateginio plano priemonė Nr.1. „Švietimo pagalbos specialistų prieinamumas,  tarpinstitucinis bendradarbiavimas ir teikiamų paslaugų kokybė“).
· Teikti metodinę švietimo pagalbą mokyklų bendruomenėms, skatinant įtraukiojo ugdymo sampratą (Strateginio plano priemonė Nr. 1. „Švietimo pagalbos specialistų prieinamumas,  tarpinstitucinis bendradarbiavimas ir teikiamų paslaugų kokybė“. Vadovo 2024 metų veiklos uždaviniai: „Padidinti ilgalaikių programų dalyvių reflektavimą, naudojant interaktyvius įrankius“, „Sukurti tarnybos internetiniame puslapyje aktyvias renginių registracijos nuorodas“).
· Skatinti tikslingą neformaliojo suaugusiųjų švietimo rajone teikiančių įstaigų bendradarbiavimą (Strateginio plano Nr. 4 „Sudaryti sąlygas suaugusių asmenų asmeniniam tobulėjimui plėtojant neformalųjį suaugusiųjų švietimą vykdančių ir neformaliojo suaugusiųjų švietimo nuostatas įgyvendinančių institucijų bendradarbiavimą ir koordinuojant jų veiklas“. Vadovo 2024 metų veiklos uždavinys: „Sukurti tarnybos internetiniame puslapyje aktyvias renginių registracijos nuorodas“).
· Specialistų ir aptarnaujančio personalo stiprinimas (Vadovo 2024 metų veiklos uždavinys: „Gerinti ŠPT darbuotojų darbo sąlygas“.

3. 2024 m. Tarnyba išsikėlė šiuos tikslus:
· plėsti švietimo pagalbos specialistų prieinamumą, tarpinstitucinį bendradarbiavimą bei užtikrinti teikiamų paslaugų kokybę,
· teikti metodinę švietimo pagalbą mokyklų bendruomenėms, skatinant įtraukiojo ugdymo sampratą,
· skatinti tikslingą neformaliojo suaugusiųjų švietimo rajone teikiančių įstaigų bendradarbiavimą,
· ugdymo karjerai, profesinio informavimo ir profesinio konsultavimo paslaugų teikimas švietimo įstaigose,
· specialistų ir aptarnaujančio personalo stiprinimas,
· efektyvaus įstaigos funkcionavimo užtikrinimas.
4. 2023 metais veiklos ataskaitoje Tarnybos iškeltos pagrindinės problemos:
· Standartizuotų specialiojo pedagogo vertinimo metodikų iki 6 metų ir logopedo vertinimo metodikų iki 3 metų vaikams nebuvimas Lietuvoje.
· Švietimo pagalbos specialistų trūkumas švietimo įstaigose.
5. Aplinka:
       2024 metais kabinetuose veikė 12 visiškai kompiuterizuotų darbo vietų su interneto prieiga darbuotojams, 1 multimedija, 4 kopijavimo aparatai. Įsigytos ausinės nuotoliniam darbui. Pagerintos darbo vietos 4 kabinetuose – įrengti kondicionieriai.
5.1. Darbuotojų skaičius:
	Administracijos darbuotojų etatų skaičius
	Pedagoginių darbuotojų etatų skaičius
	Kitų įstaigos darbuotojų etatų skaičius

	2023 m.
	2024 m.
	2023 m.
	2024 m.
	2023 m.
	2024 m.

	1,0
	1,0
	7,2
	7,1
	2,25
	2,0



5.2. Mokytojų skaičius:

	Mokytojų ekspertų skaičius
	Mokytojų metodininkų skaičius
	Vyresniųjų mokytojų skaičius
	Mokytojų skaičius

	2023 m.
	2024 m.
	2023 m.
	2024 m.
	2023 m.
	2024 m.
	2023 m.
	2024 m.

	0
	0
	3
	3
	1
	1
	1
	6



5.3. Švietimo pagalbos ir kitų specialistų veikla įstaigoje 2024 metais.
[bookmark: _heading=h.u2ozt1sp8is8]               2024 m. Tarnybos specialistai (psichologas, logopedas, specialusis pedagogas, socialinis pedagogas, gydytojas neurologas) atliko 110 vaikų/mokinių kompleksinį specialiųjų ugdymosi poreikių vertinimą  ir parengė rekomendacijas ugdymui. Iš jų 2 vertinimai buvo  atlikti kartu su Lietuvos kurčiųjų ir neprigirdinčiųjų ugdymo centru.
	            Parengta 17  pažymų „Dėl pagrindinio ugdymo pasiekimų patikrinimo, kalbų įskaitų, brandos egzaminų užduoties formos, vykdymo ir vertinimo instrukcijų pritaikymo mokiniams, buvusiems mokiniams ir eksternams, turintiems specialiųjų ugdymosi poreikių“. Iš jų 12 pažymų 10 kl. (II gimn. kl.) specialiųjų ugdymosi poreikių  mokiniams, 5 pažymos 11-12 kl. (III–IV gimn. kl.) specialiųjų ugdymosi poreikių  mokiniams.
             Tarnybos specialistai suteikė 682 konsultacijas. Iš jų 319 konsultacijų buvo suteikta mokiniams, 33 – mokytojams, 9 – mokyklos administracijos atstovams, 49 – švietimo pagalbos specialistams, 261 – vaikų/mokinių tėvams (globėjams, rūpintojams), 6 – socialiniams partneriams, 5 – kitiems gavėjams.
              Buvo organizuojamas pedagoginis psichologinis švietimas ir įvykdytos šios veiklos: 
· ilgalaikė kvalifikacijos tobulinimo programa bendrojo ugdymo mokyklų mokinio padėjėjams „Mokinio padėjėjo vaidmuo įtraukiojo ugdymo kontekste“ (16 dalyvių),
· [bookmark: _heading=h.i4cn08tt288]pranešimas įstaigų vaiko gerovės komisijų pirmininkams, švietimo pagalbos specialistams  „Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos teikimo tvarka pagal naujus teisės aktus“,
· [bookmark: _heading=h.n7ohjj1laiy3]6 paskaitos tėvams temomis: „Geresnio ryšio su vaiku kūrimas“, „Vaidmens primetimas ir išlaisvinimas ar išsilaisvinimas“, „Įtraukusis ugdymas: įvairiapusė patirtis“,
· Šaulių stovykloje „Lukšiukai“ paskaita „Psichoaktyvių medžiagų keliamos grėsmės“ (40 dalyvių),
· [bookmark: _heading=h.3uqh2b3ajvtb][bookmark: _Hlk190447619]mokymai tema „Ankstyvosios intervencijos programos mokymai“ (16 dalyvių),
· [bookmark: _heading=h.1acytzfg89v7]konsultacija - susitikimas su Šakių „Žiburio“ gimnazijos mokytojais SUP turinčių mokinių ugdymo klausimais,
· [bookmark: _heading=h.8vb4h4borurd]logopedės interviu rajono laikraščiui „Draugas” vaikų kalbos ugdymo klausimais.
[bookmark: _heading=h.dzrrw7k0asbw]	       Parengta atmintinė rajono ugdymo įstaigoms apie specialiųjų ugdymosi poreikių vertinimo tvarką. Tarnybos interneto svetainėje sukurta skiltis „Įtraukusis ugdymas“, joje paskelbtos  rekomendacijos pedagogams: ,,Rekomendacijos dėl atnaujintų bendrųjų programų pritaikymo specialiųjų ugdymosi poreikių turintiems mokiniams“, „Mobilios programėlės, skirtos ASS turinčių vaikų skaitymo ir socialinių įgūdžių lavinimui“ ir kt. Parengta ilgalaikė kvalifikacijos tobulinimo programa „Tarpusavio bendravimo dėsningumų sąsajos su darbo kokybe bei santykiais su kitais asmenimis“. Bendradarbiaujant su trimis respublikos savivaldybėmis atliktas tyrimas „Tėvų auklėjimo stiliaus sąsajos su paauglių socialine, emocine sveikata”. Tyrimo rezultatai publikuojami straipsnyje Advances in Social Sciences Research Journal – Vol. 11, No.4 „Adolescents' Social Emotional Health, Stress Resilience and Perceived Parenting Styles”.  
         Tarnybos specialistai 263 val. kėlė kvalifikaciją įvairiuose kvalifikacijos tobulinimo renginiuose (mokymuose, seminaruose, konferencijose, forumuose, viešosiose konsultacijose ir kt.). Iš jų 220 val. buvo tobulinamos dalykinės, 43 val. – bendrosios kompetencijos. Tai pat Tarnybos specialistai aktyvai dalyvavo rajono psichologų, specialiųjų pedagogų ir logopedų, socialinių pedagogų metodinių būrelių veiklose.
		Andragogių veikla. Informacija apie įstaigos veiklą nuolat pateikiama kiekvieno mėnesio įstaigos veiklos plane, kurie yra viešinami kiekvieno mėnesio pradžioje Šakių ŠPT interneto svetainėje www.sakiuspt.lt, įstaigos Facebook puslapyje, siunčiant į ugdymo įstaigas bei metodinių būrelių nariams. Be to, nuosekliai ir nuolat įvairi nauja metodinė medžiaga ir informacija, straipsniai apie įdomią ir naudingą Šakių rajono švietimo srities darbuotojų metodinę veiklą, keliami į Šakių r. metodinės tarybos Facebook puslapį. Čia pateikiama informacija apie vykstančius renginius, akcijas, laimėjimus Šakių rajono švietimo įstaigose. Skatinami rašyti ir dalintis patirtimi bei pasiekimais visi Šakių rajono švietimo darbuotojai. Publikuoti 23 straipsniai. Taip pat Šakių ŠPT interneto svetainėje, metodinės veiklos puslapyje, pateikiama informacija apie rajone veikiančių metodinių būrelių veiklas, naujausia NŠA informacija, apžvalginiai straipsniai (16).
Rajoninė visų pedagogų metodinė veikla  stiprinama nuolat rengiant įvairius renginius. Per visus metus vyko nuolatinis, tiek kontaktiniu būdu, tiek nuotoliniu būdu, pedagogų, ugdymo įstaigų metodinių grupių bei rajono metodinių būrelių pirmininkų, narių konsultavimas dėl kvalifikacijos kėlimo renginių, tai yra konferencijų, gerosios patirties sklaidos, seminarų, parodų ir kt. organizavimo. Kuruojant ir konsultuojant 24 metodinius būrelius bei rajono švietimo įstaigas buvo vykdyti 98 kvalifikacijos kėlimo renginiai: 31 seminaras, praktiniai seminarai – 22, edukacinės išvykos – 13, gerosios patirties sklaida – 10, seminarai/praktikumai – 8, respublikinės konferencijos – 3, parodos – 3, mokymai – 1, piknikas – seminaras – 1, paskaita – 1, metodinė diena – 1, mokymai – edukacija – 1. Vykdytas kūrybinis projektas „Spalvotoje knygelėje gyvena gražūs žodeliai“ (1), respublikinis ikimokyklinio ir priešmokyklinio ugdymo įstaigų STREAM projektas „Žalio daigelio istorija“ (1), tarptautinis virtualus tęstinis kūrybinis STREAM projektas „Esu dalelė Lietuvos“(1). Iš viso metodiniuose renginiuose dalyvavo 2368 dalyviai. Metodinių būrelių pirmininkai vedė 60 metodinių susirinkimų, kuriuose dalyvavo 640 dalyvių.
          Akreditavus Šakių ŠPT metodinę veiklą, pateikta ir įvertinta ilgalaikė programa „Mokinio padėjėjo vaidmuo įtraukiojo ugdymo kontekste“.
Yra įdiegta elektroninė pažymų/pažymėjimų išdavimo sistema, jos erdvėje vykdoma elektroninė kvalifikacijos kėlimo renginių registracija ir suformuojamos elektroninės pažymos/pažymėjimai, siunčiami dalyviams elektroniniu paštu. 
2024 metais buvo sukurtos ir vykdytos interaktyvios anketinės apklausos:
	Eil. Nr.
	Anketos pavadinimas
	Laikas
	Apklausų skaičius
	Respondentų skaičius

	1.
	Anketa metodinių būrelių pirmininkams dėl duomenų viešinimo
	2024 m. rugsėjis
	24
	19

	2.
	Šakių ŠPT organizuojamų metodinių renginių poreikio tyrimas ir analizė
	2024 m.
rugsėjis
	Visiems švietimo sektoriaus darbuotojams
	150


  Po kiekvieno renginio išsiunčiama „Mokymų vertinimo anketa“,  kad renginio dalyviai galėtų išsakyti savo nuomonę ir pateiktų pasiūlymų.
2024 metais buvo sukurtos ir vykdytos interaktyvios anketinės apklausos:
	Eil. Nr.
	Anketos pavadinimas
	Laikas
	Apklausų skaičius
	Respondentų skaičius

	1.
	Interaktyvios apklausos-refleksijos po renginių 
	2024 m.
	96
	887


Kiekvienas Šakių ŠPT darbuotojas teikia konsultacijas mokiniams, mokytojams, mokyklos administracijos atstovams, švietimo pagalbos specialistams, tėvams (globėjams, rūpintojams), savivaldybės administracijos atstovams, socialiniams partneriams, kitiems ir po konsultacijos pateikia  „Konsultacijų vertinimo anketą“.
2024 m. atlikta 2022–2024 m. Šakių ŠPT  PUPP ir brandos egzaminų analizė, siekiant ištirti egzaminų rezultatų tendencijas Šakių rajone ir šalyje, ir rekomendacijos, kokiu būdu būtų galima pagerinti egzaminų rezultatus.
Atlikta „Šakių ŠPT organizuojamų metodinių renginių poreikio tyrimas ir analizė“, su kurios rezultatais supažinti metodinių būrelių pirmininkai Metodinės tarybos susirinkimo metu 2024-09-26.
Šakių rajono Švietimo pagalbos tarnyba 2024 m. dalyvavo respublikinėje akcijoje „Atmintis gyva, nes liudija“, skirtoje Sausio 13-ai paminėti. 
Karjeros specialistų veikla. 
Buvo surengtas 431 ugdymo karjerai užsiėmimas. Ugdymo karjerai užsiėmimų metu mokiniai turėjo  galimybes labiau pažinti save, įvertinti ir aptarti individualias savybes, galinčias turėti įtakos karjerai. Mokiniai, besimokantys 5–8  ir I–IV gimn. klasėse, karjeros ugdymo užsiėmimų metu parengė savo karjeros planus ir juos aptarė.
Mokinių profesinis veiklinimas vyko mokslo metų laikotarpiu bei Karjeros savaitės ir Karjeros dienų metu. Mokyklose buvo organizuojami susitikimai bei edukacinės veiklos su įvairių profesijų atstovais, lektoriaus P. Jakuičio paskaita „Karjeros pasirinkimai“, lektoriaus L. Stravinsko paskaita „Karjeros pokyčių diskoteka: šokiai su stresu ir euforija“,  susitikimai - užsiėmimai su VMI Šakių skyriaus atstovėmis, susitikimai - užsiėmimai su Šakių rajono ŠPT ugdymo karjerai specialistu A. Matusevičiumi, edukacinės veiklos su MPRC Kudirkos Naumiesčio skyriaus mokytojais ir mokiniais, Smalininkų technologijų ir verslo mokyklos atstovais, Kauno technologijų mokymo centro profesijų mokytojais bei mokiniais; susitikimas su miškininku; su gamtininku-mokslininku; su gide-zanavyke. Mokiniai dalyvavo nuotoliniame renginyje „Dirbtinio intelekto konferencijoje“,  nuotoliniame renginyje „Užsikrauk karjerai virtualiai 2024“, diskusijų konferencijoje „Šiuolaikinės karjeros galimybės“, Zanavykų muziejaus organizuojamoje „Duonos šventėje“, dalyvavo projekte „Šešėliavimas.lt “.
         Mokyklose buvo organizuoti susitikimai su buvusiais  mokyklos mokiniais, kurie ne tik pasakojo apie savo profesiją, bet ir dalinosi savo sėkmės istorijomis. 
[bookmark: _Hlk190260697]         Organizuotos išvykos į įvairias rajono įmones bei įstaigas – į Marijampolės apskrities Šakių PK, į Šakių priešgaisrinę gelbėjimo tarnybą, į Šakių viešąją biblioteką, į Naumiesčio ir Rociškių  pasienio užkardas, į įmonę „Audrokesta“, į studiją „Broliai moliai“, išvyka į pilotų mokymo centrą UAB „BAA Training“, išvyka į Griškabūdžio bendrovės Katilių gyvulininkystės padalinį. Jų metu mokiniai susipažino su įvairių profesijų atstovais, jų darbo specifika. Mokiniai lankėsi ir ugdymosi įstaigose, ruošiančiose įvairių profesijų atstovus, bendravo su studentais ir darbuotojais, įgijusiais profesijas tose įstaigose, vykdė edukacines veiklas, dalyvavo šių mokyklų organizuojamuose renginiuose, atvirų durų dienose – Kauno taikomosios dailės mokykloje; Kauno technologijų mokymo centre; Kauno maisto pramonės ir prekybos mokymo centre; Kauno informacinių technologijų mokykloje. Mokiniai vyko ir dalyvavo Marijampolės STEAM centro edukacinėse veiklose. Buvo organizuojamos  išvykos į „Aukštųjų mokyklų mugę 2024“ Kaune; į parodą „KARJERA & STUDIJOS LIETUVOJE  2024“ , į parodą „Ką pasėsi  2024“, VDU studijų festivalį. Per metus  mokiniai dalyvavo VDU ŽŪA projekte „Sumanaus moksleivio akademija“. Organizuotas renginys „Verslumo diena“. Keletas mokinių komandų dalyvavo padavėjų konkurse Marijampolės PRC  Kudirkos Naumiesčio skyriuje.
	Ugdymo karjerai specialistai dalyvavo asmeninės kvalifikacijos tobulinimo seminaruose ir mokymuose apie naujausias karjeros konsultavimo metodikas bei gilino žinias apie karjeros planavimo metodikas, darbo rinkos tendencijas, tobulino psichologines ir pedagogines bei komunikacijos ir bendravimo kompetencijas: „Profesinis veiklinimas: organizavimas ir konsultavimo metodai“, „Socialinių emocinių kompetencijų ugdymas: (ne) mokyklos reikalas“, „Mokytojų perdegimas. Kaip padėti pedagogams?“, „Įtraukiojo ugdymo realybė ir pamokos. Pagalba mokinių įvairovei“, „Sumanaus moksleivio akademijos Šakių inžinerijos ir verslumo eksperimentinės klasės“ kvalifikacijos kėlimo mokymuose; kvalifikacijos tobulinimo programoje asmenims, teikiantiems ugdymo karjerai paslaugas“, „Profesinio rengimo modulių taikymas bendrojo lavinimo mokyklose. Geroji praktika.“, „Užsikrauk karjerai 2024“.
	Taip pat ugdymo karjeros specialistai atliko apklausas apie mokinių ugdymo karjerai poreikius, rinko ir analizavo duomenis apie mokinių karjeros pažangą, kūrė karjeros planavimo žurnalą. Buvo rengiami ir pildomi individualūs karjeros planai. Ugdymo karjerai specialistai vykdė mokinių tėvų ir mokytojų informavimą apie karjeros ugdymą.
            Rajono gimnazijos dalyvavo VDU ŽŪA projekte „Sumanaus moksleivio akademija“. Bendras dalyvavusių mokinių skaičius yra 175. Mokyklų dalyvių pasiskirstymas: Lukšių Vinco Grybo gimnazija 63 mokiniai, VDU „Žiburio gimnazija“ – 65 mokiniai, Kudirkos Naumiesčio gimnazija – 25 mokiniai,  Griškabūdžio gimnazija – 22 mokiniai. Bendrai organizuota: 4 išvykos (sausio 31 d., kovo 28 d., gegužės 10 d., gruodžio 6 d.). 
Projekto 2 lygio tęstinumas nuo 2024 m. rugsėjo mėn., kuriame dalyvauja 46 mokiniai. Vykdant „Sumanaus moksleivio akademijos“ projektą, buvo pasirašytos trišalės sutartys tarp  Šakių rajono savivaldybės administracijos, Šakių rajono Švietimo pagalbos tarnybos ir šių įmonių: Šakių ūkininkų sąjunga, žemės ūkio kooperatyvas „Suvalkijos daržovės”, Laimos Stonkuvienės agroserviso įmonė, Lukšių žemės ūkio bendrovė, Šakių rajono žemdirbių asociacija, UAB „Agrolina“, Voniškių žemės ūkio bendrovė, UAB „A. ir B. Stonkai“, Kubilių žemės ūkio bendrovė, UAB „Audrokesta“, Griškabūdžio žemės ūkio bendrovė, UAB „Stonkaus technologijos”.

Neformaliojo suaugusiųjų švietimo koordinatoriaus veikla. 2024 m. buvo atliktas tyrimas, kurio tikslas-išsiaiškinti Šakių miesto ir rajono suaugusių gyventojų neformaliojo švietimo poreikius, jų įvairovę, respondentų nuomonę apie teikiamas mokymosi visą gyvenimą paslaugas Šakių rajone, taip pat siekta išsiaiškinti, kokių sričių mokymų rajone trūksta, kokio dalyko(ų) mokymų (edukacijų), praktinių užsiėmimų ir kitų veiklų pasiūlos suaugę rajono žmonės pasigenda labiausiai. Tyrimo rekomendacijos:
· Organizuoti mokymus, edukacijas kontaktiniu būdu. 
· Atkreipti dėmesį, kad mokymų kryptis nesidubliuotų su kitų organizacijų tuo pat metu vykdomais mokymais. Pvz., pageidaujamas užsienio kalbas gyventojai studijuoja Šakių TAU, Šakių rajono viešoji biblioteka turi stiprią IT bazę ir numačiusi gyventojams organizuoti IT mokymus, tarp jų ir individualius.
· Organizuoti vaizduojamųjų ir taikomųjų menų krypties mokymus. Šis pageidavimas surinko daugiausiai respondentų balsų ir nesidubliuoja su kitų organizacijų numatomais mokymais. 
· Mokymai, susiję su saviraiška meno pagalba, padėtų gerinti visuomenės psichikos sveikatą.
           Atsižvelgiant į  gautas rekomendacijas ir buvo suorganizuoti 65 užsiėmimai „Kūrybinės saviraiškos mokymai“ Šakiuose, Gelgaudiškyje, Griškabūdyje, Lekėčiuose, Kudirkos Naumiestyje, kuriuose dalyvavo 85 suaugusieji. 
           Lapkričio mėnesį buvo vykdomos projekto „Sveikame kūne-sveika siela“ (projektas finansuojamas iš Šakių rajono savivaldybės visuomenės sveikatos specialiosios programos) veiklos. Projekto vykdymo metu buvo pasiektas numatytas tikslas bei jam iškelti uždaviniai – teigiamai veikti Šakių rajone gyvenančių asmenų emocinę bei psichinę sveikatą, suteikiant jiems galimybę gerinti gyvenimo kokybę pasitelkiant praktines veiklas, skatinančias fizinį aktyvumą. Įgyvendinus projekte numatytus uždavinius bei pasitelktas priemones, įvertintas ir poveikis tikslinei grupei. Pastarieji, dalyvaudami organizuojamose projekto išvykose, turėjo galimybę gerinti savo psichinę bei emocinę sveikatą skirtingų terapinių edukacijų metu. Projekto dalyvių įspūdžiai bei grįžtamasis ryšys patvirtina, jog terapinės išvykos padėjo jiems atsipalaiduoti, tinkamai gebėti valdyti emocinius faktorius, tokius, kaip: stresas, patiriamas nerimas, nemiga bei depresijos apraiškos. Dalyvių teigimu, išvykų metu išbandyti praktiniai terapijos principai bei užsiėmimai buvo itin naudingi fiziniam aktyvumui skatinti, tad juos ketina naudoti ir savo kasdienybėje ateityje.

5.3.4. Seminarų, mokymų vedimas, paskaitų, pranešimų skaitymas.
	Paskaitos, pranešimai


	Respublikinėje konferencijoje „Įtraukusis ugdymas: iššūkiai, galimybės ir patirtys“ skaitytas pranešimas „Kaip kalbėti su tėvais, kad mus išgirstų“
	2024-04-26
	D. Jazukevičienė

	Paskaita tėvams „Vaidmens primetimas ir išlaisvinimas ar išsilaisvinimas“
	2024-10-30

	A. Jakavičienė

	Paskaita tėvams „Vaidmens primetimas ir išlaisvinimas ar išsilaisvinimas“
	2024-10-31

	A. Jakavičienė

	Pranešimas apie logopedo darbą remiantis naujais teisės aktais VGK pirmininkų ir švietimo pagalbos specialistų nuotoliniame susirinkime „Nauji teisės aktai“.
	2024-11-18
	R. Čiulkinytė

	VGK pirmininkų ir švietimo pagalbos specialistų nuotoliniame susirinkime pranešimas tema „Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos teikimo tvarka pagal naujus teisės aktus“.
	2024-11-18
	J. Zakarevičienė

	Vesti seminarai, mokymai

	Seminaras tėvams: „Geresnio ryšio su vaiku kūrimas“
	2024-10-29
	G. Griškuvienė

	Seminaras tėvams: „Geresnio ryšio su vaiku kūrimas“
	2024-10-30
	G. Griškuvienė

	Ankstyvosios intervencijos programos mokymai
	2024-11-14
	G. Griškuvienė

	Ankstyvosios intervencijos programos mokymai
	2024-11-21
	G. Griškuvienė

	Ankstyvosios intervencijos programos mokymai
	2024-11-28
	G. Griškuvienė

	Ankstyvosios intervencijos programos mokymai
	2024-12-05
	G. Griškuvienė

	Ankstyvosios intervencijos programos mokymai
	2024-12-12
	G. Griškuvienė

	Ilgalaikės kvalifikacijos tobulinimo programos bendrojo ugdymo mokyklų mokinio padėjėjams vykdymas „Mokinio padėjėjo vaidmuo įtraukiojo ugdymo kontekste“.  
	2024-12
	R. Čiulkinytė
A. Jakavičienė
J. Zakarevičienė
G. Griškuvienė

	Kita

	Susitikimas su „Žiburio“ gimnazijos mokytojais, konsultavimas SUP turinčių mokinių ugdymo klausimais.

	2024-01-15
	D. Jazukevičienė
R. Čiulkinytė
A. Jakavičienė
J.Zakarevičienė

	Interviu rajono laikraščiui „Draugas“ vaikų kalbos ugdymo klausimais.
	2024-01-18
	R. Čiulkinytė

	Straipsnis Advances in Social Sciences Research Journal Vol. 11, No.4 „Adolescents' Social Emotional Health, Stress Resilience and Perceived Parenting Styles
	2024-04-25

	A. Jakavičienė



5.3.5. Tarnybos metodinės tarybos bei metodinių grupių veikla. 
Tarnyboje metodinės tarybos ir metodinių grupių nėra dėl mažo darbuotojų skaičiaus.

5.3.6. Kvalifikacijos kėlimas:  

	Kvalifikaciniai renginiai
	Priemonių skaičius
	Valandų skaičius

	Bendrųjų kompetencijų
	38
	304

	Dalykinių kompetencijų
	59
	649

	Iš viso
	97
	953



Atestacija:
       Tarnyboje atestacinės komisijos nėra. Specialistai atestuojami Nacionalinėje švietimo agentūroje. 

5.3.7. Tarnybos vadovo kvalifikacijos kėlimas. 
       Tarnybos direktorė Diana Jazukevičienė kėlė kvalifikaciją šiuose renginiuose: 
	Pavadinimas
	Data
	Valandos

	Metodinės pagalbos renginys „Personalo patikimumo užtikrinimas“
	2024-02-13
	2

	Seminaras „Konfliktai ir krizės ugdymo bendruomenėje: priežastys, pasekmės ir sprendimo būdai“
	2024-03-12
	6

	Metodinės pagalbos renginys „Korupcijos pasireiškimo tikimybės nustatymas“
	2024-03-19
	2

	Metodinė diena „Pedagoginių psichologinių tarnybų vadovų metodinė diena“
	2024-04-25
	4

	Konferencija „Įtraukusis ugdymas: iššūkiai, galimybės ir patirtys“
	2024-04-26
	7

	Konferencija „Bendraujant įtraukties kalba: nacionalinių konsultavimo centrų dialogo diena“
	2024-05-09
	6

	Seminaras „Medūza, kengūra ir strutis: ką bendro turiu su jais?“
	2024-11-06
	4

	Seminaras „Situacinė lyderystė praktikoje“
	2024-12-06
	8



        Kvalifikacijos kėlimas:
	Kvalifikaciniai renginiai
	Priemonių skaičius
	Valandų skaičius

	Bendrųjų kompetencijų
	5
	25

	Vadybinių kompetencijų
	3
	14


5. 
5.8. Materialinė bazė, ūkinė veikla. Pagrindiniai finansiniai rodikliai.
Biudžetas 2024 m.
	   Patvirtinti asignavimai 2024 m.
	          Realiai gauti asignavimai 2024 m.

	Iš viso
	Aplinkos išlaikymui lėšos
	Mokinio krepšelio lėšos
	Įstaigos pajamos, Spec. programos lėšos
	Iš viso
	Aplinkos išlaikymui lėšos
	Mokinio krepšelio lėšos
	Įstaigos pajamos, Spec. programos lėšos

	321284,09
	103449,88
	191201/
 ES 15507,67
	11125,54
	317458,38
	103449,88
	191201/
ES 15507,67
	7299,83

	Biudžeto lėšų kreditorinis įsiskolinimas 2024 12 31    0,00   Eurų

	Biudžeto lėšų kreditorinis įsiskolinimas 2024 12 31    0,00 Eurų

	 Tarnyba 2024 metais gavo ir naudoja lėšas ES projekto vykdymui:

	Švietimo mainų paramos fondas (Erasmus+)  819,23 Eur

	Karjeros specialistų atlyginimams: 68916,01 Eur



6. Projektinės veiklos organizavimas ir vykdymas:
	Projekto pavadinimas
	Projekto trukmė
	Projekto dalyvių skaičius
	Trumpas projekto apibūdinimas

	[bookmark: _Hlk163464689]ERASMUS+ projektas „Mokomės, mokome ir dalijamės“.
	1 m.
	6
	Suteikti projekte dalyvaujantiems suaugusiųjų švietėjams naujų žinių ir patobulinti bendrąsias bei profesines kompetencijas, siekiant Šakių rajono suaugusiųjų besimokančiųjų mokymosi galimybių didinimo.

	Projektas „Sveikame kūne-sveika siela“.
	1 mėn.
	56
	Projekto tikslas: gerinti emocinę ir psichinę žmonių sveikatą, bei suteikti jiems galimybę aktyviai per fizinę veiklą pagerinti gyvenimo kokybę, skatinti fizinį aktyvumą, pasirenkant kiekvienam tinkamą jo formą.



7. Bendradarbiavimas su socialiniais partneriais, partnerystė, dalyvavimas programose.
Tarnybos specialistai ir darbuotojai nuolat bendradarbiauja su socialiniais partneriais: Šakių SPC, Šakių VTAS, Šakių rajono savivaldybės visuomenės sveikatos biuru, Šakių rajono švietimo įstaigomis, Šakių Socialinių paslaugų centru, Šakių kultūros centru, Zanavykų muziejumi, Šakių viešąja biblioteka, Marijampolės Meilės Lukšienės švietimo centru, Šakių TAU. Taip pat Tarnybos specialistai dalyvauja savivaldybės savižudybių prevencijos darbo grupės veikloje (psichologė A. Jakavičienė), Šakių savivaldybės VGK (direktorė D. Jazukevičienė).

8. Pagrindinės 2024 metų problemos:
8.1. Nėra standartizuotų specialiojo pedagogo vertinimo metodikų ikimokyklinio amžiaus vaikų nuo 0-3 m., 9-12 kl. mokinių vertinimo metodikų, 1-8  kl. mokinių vertinimo priemonės neatitinka pagal atnaujintas bendrąsias programas.
8.2. Specialiųjų ugdymosi poreikių mokinių vertinimą reglamentuojantys teisės aktai. 
8.3. Logopedo vertinimo metodikų iki 3 metų vaikams nebuvimas Lietuvoje.
Veiklos perspektyvos 2025 metams:
9. 1. Tarpinstitucinio bendradarbiavimo stiprinimas gerinant švietimo pagalbos teikimą vaikams/mokiniams.
9. 2. Profesinio orientavimo įgyvendinimas švietimo įstaigose.
9. 3. Tobulinti pedagogų dalykines kompetencijas dirbtinio intelekto panaudojimo galimybes ugdymo procese.
9. 4. Ilgalaikių mokymų organizavimas tikslinėms grupėms.
                             ________________________________________

Direktorė                                                                                                            Diana Jazukevičienė
                                                                        
